Period: Old Babylonian
Genre: Literary
Transliteration:
<SURFACE>
...ŋu₁₀ mu gi₁₆-sa saŋ il₂-la me-te nam-nun-na
...niŋ₂-si-sa₂ niŋ₂-gen₆-e ki aŋ₂-e
...e mu mah sa₄-a
...nam gal tar...a
{d}nin-lil₂-le...
{d}nin-urta kalag-ga a₂-tah-zu i₃-me-a
{d}nuska sukkal-mah {d}en-lil₂-la₂ kingal kur-kur-ra
e₂-kur-ra ad-da saŋ e₂-gal-la-zu i₃-me-a
nam-til₃-la gu₂ an-še₃ he₂-ni-zig₃
nam-nun-na saŋ an-še₃ he₂-ni-il₂
sa-am-su-i-lu-na me-te nam-nun-na
nam-til₃-la ud-bi su₃-ud-ba-ni-ib
igi sag₉-ga an lugal diŋir-re-e-ne-ke₄ he₂-e-ši-bar
an gal mah a-a diŋir-re-e-ne-ke₄
aga su-lim si mah gal gur₃-ru
{ŋiš}gu-za nam-lugal-la pa mul-bi daŋal-la an-gin₇ <unk>...
<unk> ka-aš bar...si sa₂-sa₂-e
saŋ gig₂ zi-ŋal₂ a-na lu-a u₂-a-še₃ lah₅-lah₅-e
ud til₃-la su₃-ra₂-še₃ saŋ-e-eš hu-mu-ni-in-rig₇
{d}en-lil₂...lugal kur-kur-ra-ke₄
niŋ₂-dug₄-ga...a₂ bad-a-zu he₂-ri <unk>
iri ma-da-za hu-mu-ra-ab...
suhuš ma-da hu-mu-ra-ab-gen₆-ne₂
{d}nin-lil₂ nin diŋir-re-e-ne-ke₄
šag₄ hul₂-la-ni-ta he₂-mu-e-ši-ib₂ <unk>
saŋ-ki zalag-ga-na igi hu-mu-ri-gub
ki {d}en-lil₂-la₂-ta ad gi₄-gi₄-da...
ki <unk>...en₃ tar-tar-re-da...
inim sag₉-sag₉-ga...<unk> he₂...
{d}nin-urta ur-saŋ kalag-ga {d}en-lil₂-la₂-ke₄
en eš-bar an {d}en-lil₂-gin₇ dug₄-ga mah-a-ni dugud-da
nam-nir-ŋal₂ me-lem₄ nam-ur-saŋ gaba-ŋal₂ lu₂-u ru-gu₂
sipad kalag-ga hul-ŋal₂ erim₂ gaz-gaz{ka-e-eš}
iri gu₂ du₃-a-zu zar-gin₇ ha-ra-ab-sal-e
erim₂-ŋal₂-zu šu-zu-še₃ he₂-bi₂-ib-si-si
{d}nuska sukkal-mah {d}en-lil₂-la₂-ke₄
kadra-zu šeg₁₂ e₂-kur-ra-še₃ hul₂-la he-ni-ib-ku₄-ku₄
saŋ-ki zalag-ga {d}en-lil₂ {d}nin-lil₂-la₂-ke₄ an-ta he₂-bi₂-ib-gi₄-gi₄-in
babilim₂{ki} iri ur-saŋ-e-ne-ka
nam-lugal-zu suhuš-bi ha-ra-ab-gen₆-ne₂
inim mah dug₄-ga...{d}en-lil₂...
...lugal-bi he₂-a
...ki ha-ra-ab-sa₂-sa₂
...<unk> ud-gin₇ an kug-ga itid-da u₃-tud-da
...e nam-til₃-da gurun gibil-gin₇ he₂-en-da-mu₂-mu₂
...lugal-ŋu₁₀

Cuneiform:
<SURFACE>
...𒈬𒈬𒄃𒊓𒊕𒅍𒆷𒈨𒋼𒉆𒉣𒈾
...𒃻𒋛𒁲𒃻𒄀𒂊𒆠𒉘𒂊
...𒂊𒈬𒈤𒄷𒈿𒀀
...𒉆𒃲𒋻...𒀀
𒀭𒎏𒆤𒇷...
𒀭𒎏𒅁𒆗𒂵𒀉𒈭𒍪𒉌𒈨𒀀
𒀭𒉺𒌆𒈛𒈤𒀭𒂗𒆤𒇲𒃲𒌺𒆳𒆳𒊏
𒂍𒆳𒊏𒀜𒁕𒊕𒂍𒃲𒆷𒍪𒉌𒈨𒀀
𒉆𒋾𒆷𒄘𒀭𒂠𒃶𒉌𒍣
𒉆𒉣𒈾𒊕𒀭𒂠𒃶𒉌𒅍
𒊓𒄠𒋢𒄿𒇻𒈾𒈨𒋼𒉆𒉣𒈾
𒉆𒋾𒆷𒌓𒁉𒋤𒌓𒁀𒉌𒅁
𒅆𒊷𒂵𒀭𒈗𒀭𒊑𒂊𒉈𒆤𒃶𒂊𒅆𒁇
𒀭𒃲𒈤𒀀𒀀𒀭𒊑𒂊𒉈𒆤
𒂇𒋢𒅆𒋛𒈤𒃲𒅍𒊒
𒄑𒄖𒍝𒉆𒈗𒆷𒉺𒀯𒁉𒂼𒆷𒀭𒁶<unk>...
<unk>𒅗𒀸𒁇...𒋛𒁲𒁲𒂊
𒊕𒈪𒍣𒅅𒀀𒈾𒇻𒀀𒌑𒀀𒂠𒁺𒁺𒁺𒁺𒂊
𒌓𒋾𒆷𒋤𒁺𒂠𒊕𒂊𒌍𒄷𒈬𒉌𒅔𒉺𒄸𒁺
𒀭𒂗𒆤...𒈗𒆳𒆳𒊏𒆤
𒃻𒅗𒂵...𒀉𒁁𒀀𒍪𒃶𒊑<unk>
𒌷𒈠𒁕𒍝𒄷𒈬𒊏𒀊...
𒁼𒈠𒁕𒄷𒈬𒊏𒀊𒄀𒉌
𒀭𒎏𒆤𒎏𒀭𒊑𒂊𒉈𒆤
𒊮𒄾𒆷𒉌𒋫𒃶𒈬𒂊𒅆𒌈<unk>
𒊕𒆠𒌓𒂵𒈾𒅆𒄷𒈬𒊑𒁺
𒆠𒀭𒂗𒆤𒇲𒋫𒀜𒄄𒄄𒁕...
𒆠<unk>...𒇷𒋻𒋻𒊑𒁕...
𒅗𒊷𒊷𒂵...<unk>𒃶...
𒀭𒎏𒅁𒌨𒊕𒆗𒂵𒀭𒂗𒆤𒇲𒆤
𒂗𒌍𒁇𒀭𒀭𒂗𒆤𒁶𒅗𒂵𒈤𒀀𒉌𒂂𒁕
𒉆𒉪𒅅𒈨𒉈𒉆𒌨𒊕𒃮𒅅𒇽𒌋𒊒𒄘
𒉺𒇻𒆗𒂵𒅆𒌨𒅅𒉈𒊒𒄤𒄤𒅗𒂊𒌍
𒌷𒄘𒆕𒀀𒍪𒇡𒁶𒄩𒊏𒀊𒊩𒂊
𒉈𒊒𒅅𒍪𒋗𒍪𒂠𒃶𒉈𒅁𒋛𒋛
𒀭𒉺𒌆𒈛𒈤𒀭𒂗𒆤𒇲𒆤
𒃻𒊮𒀀𒍪𒋞𒂍𒆳𒊏𒂠𒄾𒆷𒄭𒉌𒅁𒆭𒆭
𒊕𒆠𒌓𒂵𒀭𒂗𒆤𒀭𒎏𒆤𒇲𒆤𒀭𒋫𒃶𒉈𒅁𒄄𒄄𒅔
𒆍𒀭𒊏𒆠𒌷𒌨𒊕𒂊𒉈𒅗
𒉆𒈗𒍪𒁼𒁉𒄩𒊏𒀊𒄀𒉌
𒅗𒈤𒅗𒂵...𒀭𒂗𒆤...
...𒈗𒁉𒃶𒀀
...𒆠𒄩𒊏𒀊𒁲𒁲
...<unk>𒌓𒁶𒀭𒆬𒂵𒌗𒁕𒅇𒌅𒁕
...𒂊𒉆𒋾𒁕𒄧𒉋𒁶𒃶𒂗𒁕𒊬𒊬
...𒈗𒈬